ระเบียบสำนักงานปลัดกระทรวงเทคโนโลยีระเบียบสำนักงานปลัดกระทรวงเทคโนโลยีสารสนเทศและการสื่อสารว่าด้วยหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๖ ตามที่มาตรา ๙แห่งพระราชบัญญัติข้อมูลข่าวสารของราชการ พ.ศ.๒๕๔๐ กำหนดให้หน่วยงานของรัฐต้องจัดให้มีข้อมูลข่าวสารของราชการไว้ให้ประชาชนเข้าตรวจดูทั้งนี้ เป็นไปตามหลักเกณฑ์และวิธีการที่คณะกรรมการข้อมูลข่าวสารของราชการกำหนดและคณะกรรมการข้อมูลข่าวสารของราชการได้ออกประกาศคณะกรรมการข้อมูลข่าวสารของราชการลงวันที่ ๒๔ กุมภาพันธ์ ๒๕๔๐ เรื่อง หลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูซึ่งข้อ ๔ ของประกาศฯ ดังกล่าวได้ให้หน่วยงานของรัฐกำหนดระเบียบปฏิบัติเพื่อรักษาความเป็นระเบียบเรียบร้อยหรือความปลอดภัยในการให้ประชาชนเข้าตรวจดูข้อมูลข่าวสารของราชการก็ได้อาศัยอำนาจตามมาตรา ๙แห่งพระราชบัญญัติข้อมูลข่าวสารของราชการ พ.ศ.๒๕๔๐ และข้อ ๔ ของประกาศคณะกรรมการข้อมูลข่าวสารของราชการ ลงวันที่๒๔ กุมภาพันธ์ ๒๕๔๐ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูดังกล่าวสำนักงานปลัดกระทรวงเทคโนโลยีสารสนเทศและการสื่อสารจึงออกระเบียบเพื่อให้สำนักต่างๆภายในสำนักงานปลัดกระทรวงเทคโนโลยีสารสนเทศและการสื่อสารปฏิบัติดังต่อไปนี้ข้อ ๑ ระเบียบนี้เรียกว่า ระเบียบสำนักงานปลัดกระทรวงเทคโนโลยีสารสนเทศและการสื่อสารว่าด้วยหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูพ.ศ. ๒๕๔๖ข้อ ๒[๑] ระเบียบนี้ให้ใช้บังคับถัดจากวันประกาศเป็นต้นไปข้อ ๓ ให้สำนักต่างๆภายในสำนักงานปลัดกระทรวงเทคโนโลยีสารสนเทศและการสื่อสารซึ่งมีหน้าที่ครอบครองหรือควบคุมดูแลข้อมูลข่าวสารของราชการตามมาตรา ๗แห่งพระราชบัญญัติข้อมูลข่าวสารของราชการ พ.ศ.๒๕๔๐ดำเนินการส่งข้อมูลข่าวสารของราชการดังกล่าวนั้นลงพิมพ์ในราชกิจจานุเบกษาแล้วส่งสำเนาให้ฝ่ายประชาสัมพันธ์และเผยแพร่สำนักบริหารกลางเพื่อจัดเก็บให้ประชาชนขอเข้าตรวจดูได้ข้อ ๔ ให้ฝ่ายประชาสัมพันธ์และเผยแพร่สำนักบริหารกลางเป็นศูนย์กลางในการประสานงานกับประชาชนผู้ขอตรวจดูข้อมูลข่าวสารของราชการกับสำนักต่างๆภายในสำนักงานปลัดกระทรวงเทคโนโลยีสารสนเทศและการสื่อสารเพื่ออำนวยความสะดวกให้แก่ประชาชนผู้มาขอคัดลอกข้อมูลข่าวสารของราชการที่อยู่ในความครอบครองหรือควบคุมดูแลของสำนักงานดังกล่าวนั้นข้อ ๕เมื่อประชาชนขอตรวจดูข้อมูลข่าวสารของราชการนอกจากกรณีที่เป็นข้อมูลข่าวสารของราชการที่ลงพิมพ์ในราชกิจจานุเบกษาหรือที่จัดไว้ให้ประชาชนเข้าตรวจดูได้ตามมาตรา ๙แห่งพระราชบัญญัติข้อมูลข่าวสารของราชการ พ.ศ.๒๕๔๐ หรือที่มีการจัดไว้ให้ประชาชนได้ค้นคว้าตามมาตรา ๒๖แห่งพระราชบัญญัติข้อมูลข่าวสารของราชการ พ.ศ.๒๕๔๐ให้ผู้อำนวยการสำนักที่มีหน้าที่ครอบครองหรือควบคุมดูแลข้อมูลข่าวสารของราชการนั้นๆเป็นผู้พิจารณาอนุมัติและดำเนินการตามมาตรา ๑๑ แห่งพระราชบัญญัติข้อมูลข่าวสารของราชการพ.ศ. ๒๕๔๐ข้อ ๖ กรณีที่ผู้มีหน้าที่ตามข้อ ๕ไม่อาจวินิจฉัยได้ว่าเอกสารที่ประชาชนขอตรวจดูหรือขอคัดลอกจะเป็นเอกสารที่ให้ประชาชนเข้าตรวจดูหรือขอคัดลอกตามพระราชบัญญัติข้อมูลข่าวสารของราชการพ.ศ. ๒๕๔๐ ได้หรือไม่ให้เสนอต่อคณะกรรมการวินิจฉัยข้อมูลข่าวสารของราชการของสำนักงานปลัดกระทรวงเทคโนโลยีสารสนเทศและการสื่อสารเป็นผู้พิจารณาคณะกรรมการวินิจฉัยข้อมูลข่าวสารของราชการของสำนักงานปลัดกระทรวงเทคโนโลยีสารสนเทศและการสื่อสารประกอบด้วยรองปลัดกระทรวงเทคโนโลยีสารสนเทศและการสื่อสารที่ได้รับมอบหมายจากปลัดกระทรวงเทคโนโลยีสารสนเทศและการสื่อสารเป็นประธานผู้อำนวยการสำนักกิจการระหว่างประเทศ ผู้อำนวยการสำนักกิจการอวกาศแห่งชาติผู้อำนวยการสำนักนโยบายและยุทธศาสตร์ผู้อำนวยการสำนักส่งเสริมอุตสาหกรรมเทคโนโลยีสารสนเทศและการสื่อสารผู้อำนวยการสำนักบริหารกลางเป็นกรรมการ และนิติกร ๙ ชช. เป็นกรรมการและเลขานุการหัวหน้าฝ่ายประชาสัมพันธ์และเผยแพร่ สำนักบริหารกลาง เป็นผู้ช่วยเลขานุการข้อ ๙ให้สำนักบริหารกลางเป็นผู้ดำเนินการในการเก็บข้อมูลข่าวสารส่วนบุคคลที่อยู่ในความควบคุมดูแลของสำนักงานปลัดกระทรวงเทคโนโลยีสารสนเทศและการสื่อสาร ทั้งนี้ต้องเป็นไปตามพระราชบัญญัติข้อมูลข่าวสารของราชการ พ.ศ.๒๕๔๐ข้อ ๘วิธีการปฏิบัติในการให้ประชาชนขอตรวจดูข้อมูลข่าวสารของราชการที่ไม่ได้กำหนดไว้ในระเบียบนี้ให้ปฏิบัติตามวิธีการที่คณะกรรมการข้อมูลข่าวสารของราชการตามพระราชบัญญัติข้อมูลข่าวสารของราชการพ.ศ. ๒๕๔๐ กำหนดข้อ ๙ ให้ฝ่ายประชาสัมพันธ์และเผยแพร่สำนักบริหารกลางดำเนินการรวบรวมและสรุปการขอตรวจดูข้อมูลข่าวสารของราชการตามระเบียบนี้แล้วรายงานให้ปลัดกระทรวงเทคโนโลยีสารสนเทศและการสื่อสารทราบเป็นประจำทุกหกเดือนประกาศณ วันที่ ๙ กันยายน พ.ศ. ๒๕๔๖ทิพาวดี เมฆสวรรค์ปลัดกระทรวงเทคโนโลยีสารสนเทศและการสื่อสารสุภาพร/พิมพ์๑๗กุมภาพันธ์ ๒๕๔๗ทรงยศ/ศุภสรณ์/ตรวจ๒๔ กุมภาพันธ์ ๒๕๔๗A+B[๑] รก.๒๕๔๖/พ๑๒๘ง/๕๕/๗ พฤศจิกายน ๒๕๔๖